Бусен

Бусен или баз — горниот слој на природното тло, кој е претежно исполнет со растителен пласт или растителен покрив. Ова е слојот почва што се наоѓа на земјишни површини како што се пасиштата и ливадите. Почвата што го сочинува горниот слој на почвата е испреплетена со корените на многу растенија, како што се треви, мешунки, мовови итн. Токму густината на растенијата и нивното преплетување на корените е исто така главната причина за спречување на ерозијата на почвата.

Бусенот, исто така, штити од пребрзо и прекумерно сушење на почвата, бидејќи овозможува впивање и задржување на одредена количина вода. Бусенот е природна животна средина или живеалиште за многу животински видови (инсекти, глодари ...), а во исто време е и област со изобилство храна за многу други животни.

Исто така, тревен бусен се одгледува за комерцијални цели. Избран вид (или мешавина) трева се сее на соодветни (квалитетни, рамни) земјишни површини (полиња). Откако ќе заврши растењето, целиот слој тревен бусен се лупи со посебна машина, и потоа се доставува (обично во ролни со ширина од 1 м) до нарачателот за уредување на тревни површини, тревници. Овој метод обезбедува брзо и квалитетно затревување на површините при уредување на околината на нови згради, паркови, за фудбалски игралишта итн.

 Наводи 

 Надворешни врски 

 Sod Production Factsheet - University of Kentucky
 Scientific primer on warm & cool season grass types.
 Overview of different cool season grass types and examples of seed blends.
 Turfgrass Producers International  (trade association)

Категорија:Педологија
Категорија:Пределна архитектура
Категорија:Градежни материјали